Leo kraai koning by die Golden Globes
JY LEES NOU Leo kraai koning by die Golden Globes
Die flieks The Revenant en The Martian was onder die groot wenners by die 2016 Golden Globe-toekennings Sondag.
Die flieks The Revenant en The Martian was onder die groot wenners by die 2016 Golden Globe-prysuitdeling Sondag.
Alejandro González Iñárritu se fliek, The Revenant, het weggestap met die prys vir beste dramafliek en hy is as beste regisseur aangewys en Loenardo DiCaprio se vertolking van ’n 19de eeuse grensbewoner wat ’n beeraanval oorleef, het hom die prys vir beste akteur in ’n drama besorg.
Sir Ridley Scott se fliek, The Martian, is as die beste fliek in die kategorie musiekspel of komedie aangewys en Matt Damon is bekroon as beste akteur in ’n musiekspel of komedie.
Anders pryswenners sluit in Brie Larson wat in die fliek Room speel (beste aktrise in ’n drama) en die Joy-aktrise Jennifer Lawrence (beste aktrise in ’n musiekblspel of komedie).
Sylvester Stallone is staande toegejuig toe hy aangewys is as beste byspeler vir die fliek Creed, ’n uitloperfliek van Rocky. Hierdie was slegs sy tweede verskyning by die Golden Globes. Hy het voorheen die seremonie in Los Angeles bygewoon toe die oorspronklike Rocky in 1976 uitgereik is.
Die biofliek Steve Jobs het twee pryse gewen – beste draaiboek vir Aaron Sorkin en beste byspeelster vir Kate Winslet en die treffreekse Mr. Robot en Mozart in the Jungle is ook bekroon.
Dit was ook ’n groot aand vir die popsterre Lady Gaga (beste aktrise in ’n minireeks of TV-fliek vir American Horror Story: Hotel) en Sam Smith (beste oorspronklike liedjie vir die Spectre-temalied Writing's on the Wall).
Die komediant Ricky Gervais was vir die vierde keer die aanbieder en was weer op sy stukke waar hy draak gesteek het met onder meer Caitlyn Jenner, Roman Polanski, Mel Gibson, en Ben Affleck. Hy’t Ben met ’n tong-in-die-kies opmerking bygekom oor hy in Junie verlede jaar sy vrou, Jennifer Garner, gelos het.
Toe hy Ben se beste pel, Matt Damon, op die verhoog moes verwelkom om sy fliek The Martian bekend te stel, het Ricky geskerts: “Hy’s al mens aan wie Ben Affleck nie ontrou was nie!” in verwysing na die skindernuus oor sy ontrouheid.
Ander gasaanbieders by die geleentheid was onder meer Jamie Foxx, Amber Heard, Jennifer Lopez, Jim Carrey en Tom Hanks, wat sy pel Denzel Washington met die Cecil B. DeMille-prys vir sy loopbaanprestasies vereer het.
So lyk die volledige lys wenners by die 73ste Golden Globe-toekennings:
Beste fliek – Drama: The Revenant
Beste akteur – Drama: Leonardo DiCaprio – The Revenant
Beste Aktrise – Drama: Brie Larson – Room
Beste Fliek – Musiekspel of Komedie: The Martian
Beste Akteur – Musiekspel of Komedie: Matt Damon – The Martian
Beste Aktrise – Musiekspel of Komedie: Jennifer Lawrence – Joy
Beste Byspeler: Sylvester Stallone – Creed
Beste Byspeelster: Kate Winslet – Steve Jobs
Beste Regisseur: Alejandro Gonzalez Inarritu – The Revenant
Beste Draaiboek: Aaron Sorkin – Steve Jobs
Beste Oorspronklike Musiek: Ennio Morricone – The Hateful Eight
Beste Oorspronklike Liedjie: Writing's on the Wall deur Sam Smith – Spectre
Beste Animasiefleik: Inside Out
Beste Buitelandse Fliek: Son of Saul (Hongarye)
Beste TV-reeks – Drama: Mr. Robot
Beste Akteur in Dramareeks: Jon Hamm – Mad Men
Beste Aktrise in Dramareeks: Taraji P. Henson – Empire
Beste Komediereeks: Mozart in the Jungle
Beste Akteur in Komediereeks: Gael Garcia Bernal – Mozart in the Jungle
Beste Aktrise in Komediereeks: Rachel Bloom – Crazy Ex-Girlfriend
Beste TV-minireeks of -fliek: Wolf Hall
Beste Akteur in TV-minireeks of -fliek: Oscar Isaac – Show Me a Hero
Beste Aktrise in TV-minireeks of -fliek: Lady Gaga – American Horror Story: Hotel
Beste Byspeler in Reeks, TV-minireeks of -fliek: Christian Slater – Mr. Robot
Beste Byspeelster in Reeks, TV-minireeks of -fliek: Maura Tierney – The Affair
Cecil B. DeMille-toekenning: Denzel Washington.
Onvergeetlike oomblikke by die Golden Globes